fi fi fi fi fi fi fi fi fi fi fi fi fi fi fi fi fi fi fi fi fi fi fi fi km fi fi fi fi fi fi fi fi km fi fi fi fi fi fi fi fi fi fi km fi en fi fi fi fi fi fi fi fi fi fi fi fi fi fi fi fi fi fi fi
Mitä hoidossa tapahtuu ja onko se turvallista
Mitä saat kun tulet vastaanotolleni
Minkä takia aloin käymään säännöllisesti kiropraktikolla
Etsitkö uutta nostetta urheilu uralle
Mitä tehdä kun elämä hakkaa vasten kasvoja
IBS Ärtyneen Suolen Oireyhtymä
Hei. Olen Perttu Mäkinen, hermoston ja selkärangan asiantuntija, joka menetti terveytensä ja sen seurauksena myös elämänilonsa ärtyneen suolen oireyhtymään (IBS:ään) sairastumisen takia.
Lapsesta saakka muistan kärsineeni epätavallisen paljon suolisto-ongelmista. Mieleeni muistuvat hyvin perheemme yhteiset Lapin matkat, joiden aikana kärsin ummetuksesta ja kivuliaista vatsaoireista.
Ongelmani kärjistyivät entisestään ollessani armeijassa. Sain puhelinsoiton äidiltäni, jossa hän kertoi 52- vuotiaan isäni kuolleen aivosyöpään.
Isäni kuolema oli minulle kova paikka, mutta päällimmäisenä omassa mielessäni olivat silti omat suolisto-ongelmani, jotka olivat vetäneet mieleni maahan. Jäin kaipaamaan isääni valtavasti ja ikävöin häntä edelleen, sillä olimme juuri löytäneet uudenlaisen yhteyden ja tuntui, että parhaat vuotemme olisivat olleet vasta edessäpäin.
Olin pohjalla. Elämä ei tuntunut enää elämisen arvoiselta. Isäni oli kuollut ja mahaan sattui. Ainoa asia, mikä toi helpotusta elämääni oli äärimmäisen kova liikunta. Sekin tuntui hankalalta, sillä liikkeelle lähteminen oli puhdasta tuskaa. Vauhtiin päästyäni kivut helpottuivat hieman ja olo tuntui taas pikkuisen paremmalta. Liikunnan tuoman adrenaliini- ja kortisolipiikin hälvettyä makasin taas sohvan mutkassa vatsaani pidellen ja peläten, mitä tapahtuu, kun syön seuraavan ateriani.
Pahimpia hetkiä olivat ne, jolloin tuntui, että pitäisi kakata, mutta mitään ei tullut, vaikka kuinka ponnisti. Kyllähän se sieltä sitten lopulta ulos tuli räjähdyksen ja kivun saattelemana, mutta auta armias sitä odottelua.
Oli aika tehdä muutos, mutten tiennyt minkälainen sen pitäisi olla.  Energiani olivat todella vähissä, mikä vaikeutti muutokseen ryhtymistä. Danone mainokset ja kaiken maailman ihmepillerit vilkkuivat telkkarissa, mutta sisäinen vaistoni sanoi sentään sen verran, että nuo eivät ongelmaani tule ratkaisemaan.
Muistan hyvin sen päivän, kun otin ensimmäisen askeleeni kohti terveyttä. Olin juuri päässyt töistä ja olin tottakai väsynyt. Tiesin, että paikalliselle punttisalille oli tulossa kiropraktikko pitämään terveysluentoa. Ajoin jo punttisalin ohi, mutta halu löytää vastauksia sai minut kääntymään takaisin.
Luennon päätyttyä kysyin kiropraktikolta, että voisiko kiropraktisesta hoidosta olla apua suolisto-ongelmista kärsivälle, johon kiropraktikko vastasi: Tottakai! Mikäli ryhti on huono (kuten minulla oli à4cm pää ainakin etukumarassa) ja hermosto jatkuvasti stressitilassa ei suolistokaan voi toimia optimaalisesti.
Kävin kiropraktikolla säännöllisesti kahden vuoden ajan ja samalla aloin noudattamaan hänen antamiaan elämäntapaneuvoja. Kiropraktikon hoitojen ja elämäntapavinkkien myötä kehoni lähti pikkuhiljaa palautumaan ja elämä alkoi tuntua taas elämisen arvoiselta.
Muutos oli merkittävä, sillä olinhan kierinyt sohvalla tuskissani jokaisen aterian jälkeen useita kuukausia, ellen jopa vuosia ihmetellen, että mitä teen väärin.
Toinen askeleeni kohti terveyttä tapahtui, kun minulle selvisi, kuinka merkittävää roolia ruokavalio näyttelee, etenkin suolistosairauksien kohdalla.
Muutettuani ruokavaliosta lähestulkoon kaiken, pääsin taas askeleen lähemmäksi optimaalista terveyttä. Hyvä nyrkkisääntö terveelliseen ruokavalioon on syödä mahdollisimman paljon asioita, joita voi oikeasti löytää ympäristöstään.
Kolmas askeleeni kohti parempaa terveyttäni oli, kun aloin saamaan hoitoja, jotka yhdistivät kiropraktiikkaa ja energiahoitoja.
Näistä kaikista askeleista johtuen olen myös oppinut tuntemaan itseäni paremmin. Mitä oikeasti elämältään haluaa on vaikea kysymys, mutta mitä lähemmäksi totuutta pääsee, sitä onnellisemmaksi ihminen omien kokemusteni perusteella tulee.
Näiden kokemusten myötä voin puhtain sydämin sanoa, että olen ihmisten asialla. Olen itse kiitollinen jokaisesta terveestä ja kivuttomasta päivästä, sillä sen nämä kokemukset minulle antoivat ja opettivat.
Minulle elämän suurimpia sankareita ovat ihmiset, jotka ovat ottaneet vastuun omasta terveydestään ja taistelleet voitokkaasti tappavia sairauksia vastaan tekemällä rohkeita ja oman näköisiään ratkaisuja.
Loppuun haluan kuitenkin vielä sanoa sen, että vaikka terveyteni on huomattavasti parempi kuin 20 vuotta sitten, niin joudun siitä huolimatta tekemään paljon töitä terveyteni ylläpitämiseksi.
​Kerran suolistonsa, hampaansa tai luunsa rikottuaan jokainen tietää, että vaikka paraneminen tapahtuisi kuinka täydellisesti tahansa ei lopputulos tule koskaan olemaan silti yhtä vahva kuin alkuperäinen, joten rikki menneet osat vaativat paljon huolenpitoa.  Ja minun omien kokemusten perusteella ongelmat tuppaavat palaamaan niihin kohtiin, jotka kerran on hajottanut.
Sinun kanssasi elämän iloissa ja suruissa
P.S. Kultainen sääntö: Tee terveellisiä asioita säännöllisesti ja epäterveellisiä asioita epäsäännöllisesti.
Proudly powered by Weebly
MIHIN KIROPRAKTIIKAN HOITOVAIKUTUS PERUSTUU?
Minkälaisia vaivoja kiropraktikko hoitaa
Mitä hoidossa tapahtuu ja onko se turvallista
Mitä saat kun tulet vastaanotolleni
Minkä takia aloin käymään säännöllisesti kiropraktikolla
Etsitkö uutta nostetta urheilu uralle
Mitä tehdä kun elämä hakkaa vasten kasvoja
IBS Ärtyneen Suolen Oireyhtymä